21. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 141.2/73963 της 2/8 Δεκ. 1976  (ΦΕΚ Β΄1476) Περί μεταφοράς μαθημάτων φοιτητών της Οδοντιατρικής Σχολής του Πανεπιστημίου Αθηνών. Η διδασκαλία και η εξέτασις των μαθημάτων  α) της Ακτινοτεχνικής και Ραδιοϊσοτόπων του Β΄έτους. β) της τοπικής Οδοντιατρικής Αναισθησίας του Γ΄έτους και γ) της Εξακτικής και Ακτινοδιαγνωστικής του Δ΄έτους της τακτικής έδρας Εξακτικής και Ακτινοδιαγνωστικής της Οδοντιατρικής Σχολής του Πανεπιστημίου Αθηνών, μεταφέρονται δια τους φοιτητάς τους εγγραφέντας κατά το ακαδημ. έτος 1975-76 εις το επόμενον έτος σπουδών, θεωρούμενα ως μαθήματα του έτους εις ο μεταφέρονται. Η παρούσα δημοσιευθήτω δια της Εφημερίδος της Κυβερνήσεως. 22.   ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.918 της 4/17 Δεκ. 1976 (ΦΕΚ Α΄335) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Οδοντιατρικήν Σχολήν του Πανεπιστημίου Αθηνών προς απόκτησιν και ετέρου πτυχίου. Έχοντες υπ’ όψιν: 1.Τας διατάξεις της παρ.3 του άρθρ.1 του Νομ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176 τ.Α΄). 2.Γνώμην της Οδοντιατρικής Σχολής του Πανεπιστημίου Αθηνών (συνεδρία 4.10.1976) και 3.Την υπ’ αριθ.908/76 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Πτυχιούχοι ανωτάτων εκπαιδευτικών ιδρυμάτων, ως και σχολών και τμημάτων αυτών, ή ισοτίμων της αλλοδαπής δύνανται να καταταγούν και εγγραφούν εις την Οδοντιατρικήν Σχολήν του Πανεπιστημίου Αθηνών προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν αρθρ.1 παρ.2 του Νόμ.379/1976 και των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρ.3 του αυτού νόμου. Άρθρ.2.-Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφεται και ο βαθμός του πτυχίου, υποβάλλονται εις την Οδοντιατρικήν Σχολήν του Πανεπιστημίου Αθηνών υπό των ενδιαφερομένων μέχρι 30ης Σεπτεμβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός 15 ημερών από της δημοσιεύσεως σχετικής ανακοινώσεως της Σχολής. Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Άρθρ.3.-1.Εις το Γ΄ έτος σπουδών κατατάσσονται οι πτυχιούχοι των Ιατρικών Σχολών με την υποχρέωσιν παρακολουθήσεως, ασκήσεως και εξετάσεως εις όλα τα Οδοντιατρικά μαθήματα των προηγουμένων ετών, βάσει του βαθμού πτυχίου των. 2.Εις το Β΄ έτος σπουδών κατατάσσονται, επί τη βάσει του βαθμού πτυχίου των οι πτυχιούχοι της Κτηνιατρικής Σχολής, των Φυσικομαθηματικών Πολυτεχνικών και άλλων συναφών Σχολών θετικών επιστημών, εφ’ όσον έχουν διδαχθή κατά την διάρκειαν των σπουδών των τουλάχιστον τρία μαθήματα εκ των βασικών επιστημών, ήτοι Φυσικήν, Χημείαν (Ανόργανον, Οργανικήν) και Βιολογίαν. Εις περίπτωσιν κατά την οποίαν τα διδαχθέντα ως άνω μαθήματα είναι ολιγώτερα των τριών, οι υποψήφιοι κατατάσσονται εις το Α΄έτος σπουδών και απαλλάσσονται των μαθημάτων, τα οποία είχαν ήδη διδαχθή εις την Σχολήν εκ της οποίας προέρχονται. 3.Οι πτυχιούχοι των θεωρητικών επιστημών κατατάσσονται εις το Α΄ έτος σπουδών, επί τη βάσει του βαθμού πτυχίου των. 4.Μεταξύ ισοβαθμούντων εις απάσας τας περιπτώσεις του παρόντος άρθρου διενεργείται υπό της Σχολής κλήρωσις. (Μετά την σελ. 212,04(γ) Σελ. 212,05(γ) Τεύχος 618- Σελ. 31 Τμήμα Οδοντιατρικής Πανεπιστημίου Αθηνών 31.Β.η(δ).20-22 Άρθρ.4.-Απαραίτητος προϋπόθεσις δια την  εγγραφήν οιουδήποτε εκ των εις το προηγούμενον   άρθρον   διαλαμβανομένων   κατηγοριών  πτυχιούχων, ορίζεται η αρτιμέλεια αυτών, η σχετιζομένη με την άσκησιν του Οδοντιατρικού επαγγέλματος. Οι επιλεγόμενοι προς εγγραφήν παραπέμπονται εις την αρμοδίαν υγειονομικήν υπηρεσίαν του Πανεπιστημίου Αθηνών προς διαπίστωσιν της αρτιμελείας των, της τελικής κρίσεως ανηκούσης εις την Οδοντιατρικήν Σχολήν του Ιδρύματος. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος. Σελ.212,06(γ) Τεύχος 618-Σελ.32 31.Β.η(δ).22 Τμήμα Οδοντιατρικής Πανεπιστημίου Αθηνών 